vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL LITGRID AB PERDAVIMO PASLAUGOS AUKŠTOS ĮTAMPOS TINKLAIS KAINos VIRŠUTINės RIBos REGULIAVIMO LAIKOTARPIO PAKEITimo

2014 m. rugsėjo 30 d. Nr. O3-817

Vilnius

Vadovaudamasi Lietuvos Respublikos elektros energetikos įstatymo 69 straipsnio 2 ir 5 dalimis, Elektros energijos perdavimo ir skirstymo paslaugų kainų ir jų viršutinių ribų nustatymo metodikos, patvirtintos Valstybinės kainų ir energetikos kontrolės komisijos (toliau – Komisija) 2009 m. rugsėjo 25 d. nutarimu Nr. O3-139 „Dėl Elektros energijos perdavimo ir skirstymo paslaugų kainų ir jų viršutinių ribų nustatymo metodikos“, 5 punktu bei atsižvelgdama į Komisijos Dujų ir elektros departamento 2014 m. rugsėjo 25 d. pažymą Nr. O5-248 „Dėl LITGRID AB perdavimo paslaugos aukštos įtampos tinklais kainos viršutinės ribos reguliavimo laikotarpio pakeitimo“, Komisija n u t a r i a :

Pakeisti Komisijos 2010 m. spalio 28 d. nutarimą Nr. O3-249 „Dėl LITGRID AB perdavimo paslaugos aukštos įtampos tinklais kainos viršutinės ribos 2011–2014 metams nustatymo“ (toliau – Nutarimas):

1. Išdėstyti Nutarimo pavadinimą taip:

„DĖL LITGRID AB PERDAVIMO PASLAUGOS AUKŠTOS ĮTAMPOS TINKLAIS KAINOS VIRŠUTINĖS RIBOS 2011–2015 METAMS NUSTATYMO“.

2. Pakeisti Nutarimo 1 punktą ir jį išdėstyti taip:

„1. Nustatyti 2,32 ct/kWh LITGRID AB perdavimo paslaugos aukštos įtampos tinklais kainos viršutinę ribą 2011–2015 metams.“

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Diana Korsakaitė